Eksternt tastatur - Røahagan 1B 0754 oslo e-post: post handytech no

. På menylinjen finner du "Fil", "Verktøy" og "?" (hjelp)
7.1.6.1. Filmenyen
På filmenyen finner du følgende undermenyer:
• Send... ctrl-s
• Send fra utklippstavle ctrl-v
• Send vevside... ctrl-w
• Motta fil... ctrl-r
• Avslutt alt-f4
De første fire menypunktene tilsvarer funksjonene du finner i hovedvinduet (se kapittel 7.1.2). Menypunktet "Avslutt", avslutter programmet. Dette kan også gjøres med .
7.1.6.2. Verktøymenyen
Menyen inneholder følgende punkter:
• Oppdater enhetsliste f5
• Skjermvisning ctrl-m
• Last punkttabell...
• Tøm bokormminnet
• Gjennopprett fabrikkinnstillinger
• Innstillinger for kortskrift trinn 2...
• Språkinnstillinger...
• Oppsett...
Hvert menyelement er beskrevet nedenfor.
7.1.6.2.1. Oppdater enhetsliste (f5)
Hvis HTCom ved oppstart ikke fant noen enheter fra Handy Tech, f.eks. fordi enheten ikke var slått på, kan du bruke denne funksjonen for å foreta et nytt søk etter tilkoblede enheter. Hvordan dette søket skal utføres, bestemmes under "Oppsett", se kapittel 7.1.6.2.8.
7.1.6.2.2. Skjermvisning (ctrl-m)
Så snart funksjonen er aktivert, åpnes vinduet "Skjermvisning". Punktsystemet bytter til internmodus, og all informasjon som vises på punktlinjen, vises også på pc-skjermen. Dermed vil en seende person kunne følge med under arbeidet med punktenheten. Som vanlig under Windows, kan skjermvisningsvinduet plasseres hvor som helst på skjermen, og posisjonen lagres når vinduet lukkes.
Trykker du , kommer du til en "OK"-knapp, og trykker du her, lukkes vinduet. Knappene "Skrift..." og "Farge..." i dialogen lar deg tilpasse skrifttype, skriftstørrelse og farge for det som vises i vinduet. Størrelsen på vinduet tilpasses til antall punktceller du har på punktlinjen og til skriftstørrelsen du har valgt.
Hvis ingen enheter ble oppdaget av HTCom før du forsøkte å aktivere skjermvisning, vil det ikke være mulig å aktivere funksjonen.
7.1.6.2.3. Last punkttabell...
Du kan laste inntil ni punktabeller inn på punktsystemet. Bytter du punkttabell f.eks. fra en norsk til en tysk tabell, forandres punktrepresentasjonen for mange bokstaver og tegn. Tallene 1-9 settes f.eks. med bokstavene a-i med punkt 6 i tillegg. I den norske tabellen derimot brukes punkt 8 i tillegg.
Når du velger denne funksjonen, åpnes en standard Windows-dialog for åpning av filer. I feltet for filtype, er "Punkttabellfil" valgt, d.v.s *.asc og *.jbt. I mappen "BrailleTables", som du finner under c:\Programfiler\Handy Tech\, finner du flere ulike punkttabeller du kan velge mellom. Velger du f.eks. "OubNorsk.asc", får du opp en dialog der du kan oppgi hvilken punkttabellplass på enheten som tabellen skal lagres i. Legg merke til at hvis du velger en plass der du allerede har en tabell lagret, overskrives denne.
Funksjonen kan ikke aktiveres hvis ikke HTCom har oppdaget en enhet.
7.1.6.2.4. Tøm bokormminnet
Funksjonen er bare tilgjengelig hvis du har en Bokorm tilkoblet. menypunktet brukes for å fjerne all tekst fra minnet på Bokormen.
7.1.6.2.5. Gjenopprett fabrikkinnstillinger
Dette valget gjelder også kun Bokorm. Funksjonen setter alle innstillingene på Bokormen til fabrikkens standardverdi.
7.1.6.2.6. Innstillinger for kortskrift trinn 2...
Denne dialogen kan brukes for å endre alle innstillinger som har med kortskriftsprofiler å gjøre. Du kan redigere eksisterende profiler, eller du kan lage nye eller slette eksisterende. Når du velger å redigere en profil, åpnes et nytt vindu der du kan velge mellom tre forhåndsdefinerte forkortingstyper. Status for etterfølgende avkryssingsbokser endres i henhold til valget for forhåndsdefinert forkortingstype.
Ellers kan du velge språk (ikke norsk), og punkttabell som skal brukes.
Når du har redigert en profil, kan du enten bruke "Lagre som...", og gi den et nytt navn (anbefalt), eller du kan trykke på "Lagre"-knappen. Uansett lagres innstillingene i katalogen for HTComs innstillingsfiler, og filetternavn blir .hts.
Knappen "Hjelp" gir utførlig beskrivelse av alle valg i dialogen.
I dialogen "Innstillinger for kortskrift trinn 2" kan du også definere en gitt profil som standardprofil ved å velge "Velg standard". Vil du at alle filene du overfører til punktsystemet skal konverteres i henhold til standardprofilen, aktiverer du valget "Bruk alltid standardprofilen".
Knappen "Aktiver kortskriftskonvertering" kan deaktiveres hvis du ikke, noen gang, vil konvertere til kortskrift eller bli spurt om du vil konvertere til kortskrift ved overføring.
7.1.6.2.7. Velg språk...
Lar deg velge mellom flere ulike språk. Standardvalget er "Auto", som betyr at språket for landet som er valgt i Windows brukes. Hvis ikke landet har en språktilpassing for HTCom, velges engelsk.
7.1.6.2.8. Oppsett...
I dialogen "Oppsett" kan du gjøre valg som har med søk etter enheter å gjøre. En av følgende radioknapper kan velges:
• Søk på alle porter: Det søkes på alle tilgjengelige porter på maskinen etter tilkoblet Handy Tech-utstyr.
• Søk siste port: Begrenser søket. Dette vil redusere tiden det tar for å søke etter enheter.
• Kun denne porten: Et nytt felt blir tilgjengelig, der du kan oppgi den eneste porten det skal søkes på, f.eks. com1.
I tillegg finner du tre andre avkryssingsbokser som lar deg tilpasse HTCom:
• Sett inn linjeskift i skjermvisning: Setter inn et linjeskift på slutten av hver linje som kommer fra punktsystemet, slik at foregående linjer fortsatt vises på skjermen.
• Vis detaljert feilbeskrivelse: Hvis HTCom oppdager en feil, f.eks. under en filoverføring, vil du få en detaljert feilbeskrivelse hvis dette valget er på.
• Vis målenheter før sending: Hvis mer enn én Handy Tech-enhet ble funnet av HTCom, og hvis dette valget er på, vil du, før en fil sendes, få anledning til å velge en eller flere enheter som du vil overføre filen til. Dette betyr altså at du kan sende filer du har valgt, til flere enheter samtidig.
7.1.6.3. Menyen "?" eller
Du finner to valg under denne menyen: Hjelp (f1) og "Om".
Når du velger "Hjelp" (gjøres enklest ved å trykke ), kan du lese instruksjonene for HTCom i et standard vindu for hjelp i Windows. Du får detaljert informasjon om kortskriftskonvertering samt profiler for dette. Du kan oppgi en søketekst om et emne under kategorien "Innhold".
Under "Om", finner du bestemmelser om opphavsrett, samt info om HTComs versjonsnummer (nyttig hvis du har problemer du vil rapportere til brukerstøtte).
7.1.7. Dataoverføring fra kommandolinjen
Dataoverføring kan også skje fra en kommandolinje (Dos-boks). Åpne startmenyen og velg "Kjør". Her skriver du: "cmd" hvis du har Windows NT/2000/ME/XP, eller "command" hvis du har Windows 98. Et dos-vindu åpnes da; dette kan lukkes ved å skrive kommandoen "exit".
Nå kan du gå til HTCom-mappen, som du finner under "C:\Programfiler\Handy Tech". For å starte en filoverføring, oppgir du følgende kommando:
Htcom2 [/t# | /w] [filnavn] [/y]
F.eks.:
Htcom2 c:\Mine dokumenter\minfil.doc
Skulle en fil med dette navnet finnes på punktsystemet, vil den bli overskrevet uten at du blir advart.
/y: Brukes denne parameteren etter filnavnet, vil den første enheten som blir funnet av HTCom, bli benyttet som målenhet.
/w: Brukes denne parameteren etterfulgt av en Internettadresse, vil den oppgitte nettsiden sendes til punktsystemet.
/t#: Sender en punkttabell til plass nummer "#" (0-9) på punktsystemet. Her må du også oppgi filnavn, *.asc eller *.jbt.
7.2. Oppdatere internprogramvaren
punktsystemet er fortsatt under utvikling. Forbedringsforslag som er kommet fra kunder vil i noen tilfeller bli implementert i nye programvareversjoner. For å hjelpe deg til å forstå hvordan oppdatering av internprogramvaren (firmware) skjer, vil vi forklare grundig de tekniske forhold omkring emnet.
7.2.1. Teknisk bakgrunnsstoff
Som du allerede vet, kan punktsystemet operere i to ulike modi: EPROM- og firmware-modus. Veksling mellom disse modiene skjer ved hjelp av et spesielt program, eller ved å trykke på spesielle taster under oppstart.
Som du ser, stammer EPROM-modus fra forkortelsen EPROM. EPROM står for "Erasable Programmable Read-Only Memory". EPROM-en kan ikke endres fra utsiden. Det skal alltid være mulig å slå apparatet på i denne modusen, hvis ikke apparatet fysisk er defekt. Innholdet i EPROM-en påvirkes ikke ved oppdatering av internprogramvaren.
I firmware-modus lastes programvaren fra et fast (ikke-volatilt) minne og over på den såkalte flash-disken. En forutsetning for dette, er at apparatets EPROM-modus fungerer som den skal.
Under oppdatering av internprogramvaren, lastes det nye operativsystemet (firmwaren) via det serielle grensesnittet, til flash-minnet. Avhengig av hvilke endringer som har skjedd siden forrige oppdatering, kan det være nødvendig å laste en ny meldingsfil etter programvareoppdateringen.
Meldingsfilen inneholder alle menypunkter, meldinger, spørsmål, feilmeldinger og lignende. Siden denne filen er nært knyttet til versjonen av operativsystemet, er det vanligvis nødvendig å laste en ny meldingsfil etter at programvaren er oppdatert, slik at disse samsvarer.
7.2.2. Foreta en oppdatering
Oppdatering av internprogramvaren kan gjøres av enhver datakyndig person med litt teknisk innsikt.
7.2.2.1. Før du starter
Advarsel
Vi anbefaler på det sterkeste at du kopierer alle punktsystem-filene til en pc, før du setter i gang oppdateringen.
1. Koble punktsystemet til en ledig serieport på datamaskinen.
2. Pc-en må fungere stabilt.
7.2.2.2. Oppdateringen av internprogramvaren
Overføring av den nye programvaren kan skje som et ledd i installasjonen av programvarepakken, hvis ønskelig. Det mest vanlige er imidlertid å bruke menypunktet "Upload new firmware", som finnes under
under Handy Tech, på startmenyen. Oppdateringen skjer i flere steg, disse beskrevet nedenfor. En dialog som forklarer prosessen vil lede deg gjennom oppdateringen.
• Før du oppgraderer, bør du ta en sikkerhetskopi av filene på punktsystemet.
• Du må ikke trykke på noen punktsystemtast under dataoverføringen; dette kan føre til avbrudd.
Når du har valgt "Upload new firmware", åpnes en dialog. Oppdateringsfilene overføres i følgende steg:
1. I dialogen kan du bestemme målenhet ved å oppgi serieport. Du kan enten velge porten fra en liste, eller du kan starte søk etter enheter. I sistnevnte tilfelle vil en ny dialog åpnes, der du kan velge blant enhetene som ble funnet. Finner du ikke enheten du skal oppdatere, trykker du på "Avbryt"-knappen. Deretter forsikrer du deg om at enheten er slått på, og at den er ordentlig tilkoblet til pc-en. Deretter kan du forsøke igjen.
2. Etter at du har oppgitt korrekt serieport, finner du to felt med avkryssingsbokser i dialogen. "Upload firmware" lar deg bestemme at du skal sende programvaren til punktsystemet. "Transmit system files" lar deg bestemme om du vil overføre systemfiler (meldingsfil, tastaturtabell, hjelpefil m.m.). Begge avkryssingsboksene vil være avkrysset når dialogen åpnes, og dette skal vanligvis ikke endres.
3. Ved å aktivere knappen "Continue", settes oppdateringen i gang. Først overføres internprogramvaren, og dette hører du ved at det kommer en tikkelyd fra enheten. Opplastingen tar noen få minutter.
4. Hvis ingen feilmelding dukker opp på punktsystemet, kan du nå aktivere knappen "Start" på pc-en, og lasting av systemfiler startes. Får du en feilmelding på punktsystemet under overføringen (f.eks. fordi den nye internprogramvaren krever en annen tastaturtabell), må du trykke på punktsystemet, og "Prøv på nytt"-knappen på pc-en.
Hvis det nye operativsystemet på punktsystemet, under første oppstart etter oppdateringen, oppdager at det må gjøres endringer på filsystemet, vil denne endringen bli foretatt. Dette kan inkludere en full reformatering av flash-disken.
7.2.3. Lasting av meldingsfilen
Ved å laste en ny meldingsfil, er meldingene som genereres av systemet komplimentert eller forandret. Det er verd å merke seg at det er én meldingsfil for hvert språk. Skal du bytte til et annet språk, vil det være tilstrekkelig å laste en ny meldingsfil. Forsikre deg om følgende:
• At punktsystemet er ordentlig tilkoblet pc-en.
• At du ikke har feil- eller advarselsmeldinger på punktlinjen; da er det ikke mulig å etablere kommunikasjon med en pc. Skulle så være tilfelle, bekrefter du meldingen ved å trykke , og, hvis nødvendig, fjerner årsaken til meldingen.
• At det ikke er filer åpne i editoren.
1. Start programmet HTCom.
2. Forsikre deg om at enheten du skal overføre til, finnes i listen over tilgjengelige enheter.
3. Aktiver knappen "Send fil", og finn filen "MSG.HSF". Du finner den under "Firmware"-mappen under punktsystemets installasjonsmappe, f.eks. "C:\Programfiler\Handy Tech\\Firmware".
4. Ved valg av kortskriftsprofil velger du "Ingen konvertering".
5. Nå vil meldingsfilen overføres uten flere spørsmål.
Så snart overføringen er fullført, vil punktsystemet foreta en omstart. Deretter er systemet klart til bruk igjen.
7.3. Integrere HTCom i MS Word
Det er implementert en funksjon som gjør det mulig å overføre filer direkte fra Microsoft Word og til en punktsystemenhet. Versjoner som støttes, er Word 97, 2000, og XP. Integrasjonen krever Word 8.0 (Office 97) eller høyere, fordi dette er den tidligste versjonen som støtter Visual Basic for applikasjoner.
I Word 2000 (versjon 9.0), er det en mekanisme for virusbeskyttelse ved kjøring av makroer, og denne kan komme i konflikt med HTCom-integreringen. Derfor må du slå på "Stol på alle installerte maler og tillegg" under sikkerhet under makro. Dette er også standardinnstillingen, så vanligvis trenger du ikke gjøre noe med dette.
Dette kan konstateres ved å følge denne framgangsmåten:
1. Åpne dialogen "Sikkerhet" via verktøy, makro og sikkerhet.
2. Trykk {ctrl-tab} for å gå til kategorien "Klarerte kilder".
3. Trykk {tab} til "Alle installerte maler og tillegg skal regnes som klarerte". Forsikre deg om at denne er slått på.
Virusbeskyttelsen for makroer i Word 8.0 (Office 97) innvirker ikke på installerte tillegg.
7.4. Litt om seriekommunikasjon
Det kan oppstå situasjoner der seriell kommunikasjon mellom punktsystemet og en pc ikke kan etableres. Dette trenger ikke nødvendigvis bety at det fysisk er noe galt med punktsystemet, kabelen eller pc-en.
Følgende gjelder for punktsystemets serieport:
1. Når punktsystemet er koblet til en pc via det serielle grensesnittet, er det viktig at pc-en startes før punktsystemet slås på. Hvis ikke, kan testsignaler som pc-en genererer under oppstart, sendes over serieporten til punktsystemet. Punktsystemet vil tolke disse signalene som en kommando, og dette kan føre til at systemet settes i en status som ikke er definert.
2. Punktsystemet er utstyrt med moderne energisparefunksjoner. Dette innebærer at spenningen på serieporten er satt til 5.5V. Nyere pc-er håndterer denne spenningen, mens en del eldre maskiner krever en høyere eller lavere spenning. Hvis så er tilfelle, vil punktsystemet ikke kunne kommunisere med pc-en. Den eneste løsningen på problemet, er å bytte ut serieporten med en nyere.
3. Når punktsystemet kjører på batteri, må spenningen som kreves fra serieporten genereres fra batteriene. Er det lite strøm igjen, vil spenningen på serieporten kunne bli lavere enn det som kreves for å kommunisere med en pc. Skulle så skje, må du koble strøm til punktsystemet ved hjelp av strømforsyningen som fulgte med.
4. Energisparefunksjonen setter apparatet i hvilemodus etter en viss periode med inaktivitet. I hvilemodus vil ikke enheten kunne kommunisere med pc-en. Det serielle grensesnittet vil begynne å fungere igjen når punktsystemet aktiveres ved å trykke en tast, eller ved å slå av og så på igjen.
5. Skulle det oppstå en situasjon der punktsystemet plutselig ikke virker som det skal, kan du forsøke å slå av, og så på igjen. Da vil enheten returnere til en status som er definert. Det som gikk galt, vil deretter trolig fungere korrekt igjen.
6. Energisparefunksjon under Windows:
De mest brukte operativsystemene utviklet av Microsoft, som Windows 9x / ME / NTx / 2000 / XP, har innebygd funksjoner for å spare energi. Under visse omstendigheter kan disse funksjonene føre til at det bare delvis, eller ikke i det hele tatt kan etableres kommunikasjon. For å eliminere disse problemene, bør alle energisparefunksjonene slås helt av.
a. Under Windows 9x / ME / NTx / 2000 / XP, vil en skjermbeskytter bli aktivert etter en viss periode uten aktivitet. Ved overføring av lengre filer, kan prosessen ta så lang tid at skjermbeskytteren aktiveres, og dette kan skape problemer. Det anbefales derfor at skjermbeskytterfunksjonen skrus av.
b. Ofte aktiveres prosesser som kjører automatisk i bakgrunnen under Windows 9x / ME / NTx / 2000 / XP. Eksempler på slike prosesser er vedlikeholdsrutiner for systemet, og virussøk. Dette kan gjøre at kommunikasjonen mellom punktsystemet og pc-en mislykkes.
7. Filer som skal overføres til punktsystemet må alltid hentes fra et medium som kan håndtere data raskt. Filen bør ikke hentes fra trege stasjoner som en diskettstasjon eller en treg nettverksstasjon, da dette kan føre til feil under overføringen.
Hvis ingen av forholdsreglene som er beskrevet ovenfor løser et kommunikasjonsproblem, er det sannsynlig at problemet skyldes en teknisk defekt. Vi anbefaler at du først kontakter Handy Tech Norge AS for å få hjelp. I de fleste tilfeller kan problemene løses over telefon. Hvis du trenger å returnere en enhet, må du huske å ta med seriekabelen, da også denne kan være årsak til problemet.
7.5. Unngå kommunikasjonsproblemer
Merk følgende: Hvis systemet ditt er opptatt med å utføre ressurskrevende oppgaver for andre programmer, kan dette føre til problemer med dataoverføring til eller fra punktsystemet. I verste fall vil kommunikasjonen kunne bryte helt sammen. Et eksempel på en krevende oppgave, er en skjermleser som kjører på en pc med liten prosessorkapasitet eller lite arbeidsminne tilgjengelig.
Viktig: Fra og med programvareversjon 2.00, har vi tatt i bruk en ny protokoll for dataoverføring. Denne protokollen er ikke kompatibel med tidligere versjoner av program- eller internprogramvaren. Installerer du versjon 2.00 eller høyere av HTCom på datamaskinen, må du også oppgradere internprogramvaren i punktsystemet for å kunne ta den nye HTCom i bruk.
Når du lagrer en fil på punktsystemet, bør du unngå å skrive filnavnet i kortskrift. Bruker du kortskrift, er det store muligheter for at du benytter tegn som ikke aksepteres av filsystemet i Windows, og det kan føre til problemer hvis filen skal overføres til pc-en.
Det hender at punktsystemet ikke automatisk returnerer til hovedmenyen etter at en fil er mottatt, noe som kan gi inntrykk av at apparatet har låst seg. Ved å trykke , kan du enkelt løse problemet. Husk at kombinasjonen må holdes inne i ca. et halvt sekund.
En kilde til problemer med filoverføring, kan være skjermbeskytteren på pc-en. Noen slike definerer en lavere prioritet for alle pågående prosesser så snart skjermbeskytteren er aktiv. HTCom vil da få en så lav prioritet at den ikke er i stand til å fullføre filoverføringen. Løsningen er å deaktivere alle skjermbeskyttere.
Det anbefales å overføre filer fra en rask lagringsenhet, som f.eks. en harddisk. Trege medier, som en flyttbar disk, en diskett- eller en nettverksstasjon kan også føre til at dataoverføringen ikke går som forventet.
Bruker du en 6-punkts punkttabell der punkt 7 og 8 ikke er definert (f.eks. us437-6.asc) når du skriver på punktsystemet, må du være klar over at alle bokstaver lagres som store bokstaver. Dette skjer fordi det ikke kan skilles mellom små og store bokstaver siden punkt 7 ikke er med.